o
Jesajan kirjan 19 luku kertoo valtatiestä,
joka ulottuu Egyptistä Israelin kautta Assyriaan,
ja että nämä maat ylistävät Jumalaa yhdessä ja
ovat siunauksena maailman keskellä.
Tämä alue kattaa maat Niilin virran ja Eufrat-virran välillä, jossa oli
siis alkuperäinen Eedenin puutarha.
Jerusalemhan on tämän alueen keskellä.
Vuonna 1982 Jumala kutsui minut tänne ja antoi minulle nämä jakeet.
Olen asunut täällä Öljymäellä vuodesta 1987 lähtien.
Hän näytti minulle, etteivät nämä jakeet ole vielä tulleet toteen,
ja että niiden pitää toteutua ennen Herran takaisintuloa.
Kun muutimme tänne vuonna 1987
järjestimme Jerikonmarssin Lähi-Idän ympäri.
Helluntain jälkeen vuonna 1991
matkustimme Niilin virralta Saudi-Arabian kautta Eufrat-virralle
ja rakensimme 12 alttaria matkan varrelle.
Tuolloin aloimme suhtautua tähän aiheeseen syvemmällä tasolla.
Vuonna 1993 aloimme järjestää tapaamisia, jotka ovat jatkuneet
ja ensi viikolla on 24. tapaaminen, jossa israelilaisjohtajat ja
arabijohtajat eri arabimaista tapaavat Istanbulissa, Turkissa.
Tämä on 24. kerta, kun olemme kerääntyneet yhteen Lähi-Idässä.
Tällä kertaa keskitymme Joosua-sukupolveen.
Tilaisuuteen tulee 160 osaanottajaa Lähi-Idän eri maista: pastoreita,
muita johtajia ja Joosua-sukupolven edustajia.
95 prosenttia heistä on iältään 20-30-vuotiaita.
Vasta viime vuosina uusi sukupolvi on ottanut tämän näyn omakseen.
He ovat jopa innokkaampia, kuin aikaisempi sukupolvi.
Kiitämme Jumalaa, että näky siirtyy sukupolvelta toiselle.
Työn aloittajat ovat nyt 60-90-vuotiaita,
ja nyt 95 prosenttia osallistujista ovat nuoria.
Kiitämme Herraa, että nuori sukupolvi on innostunut asiasta,
ja uskomme, että tämän päivän Joosua-sukupolvi,
eli alle 40-vuotiaat,
Jerusalem yhdistettiin vuonna 1967, tämä alue, jossa nyt istumme, oli
ennen sitä Jordanian hallussa, mutta nyt on osa yhdistettyä
Israelin pääkaupunkia.
Jeesus sanoi, ettei se sukupolvi katoa, ennenkuin kaikki on täytetty.
Luukkaan evankeliumin luku 21.
Uskomme, että viimeistä sukupolvea valmistellaan nyt,
ja heille on annettu tehtävä toimia yhdessä.
Tämä sukupolvi ei enää välitä näkyä eteenpäin seuraavalle,
vaan vastaanottaa kuninkaan Jerusalemiin.
Uskomme, Jumala varustaa ja voitelee tätä sukupolvea,
että he voivat valmistaa tietä Kunnian Kuninkaan palaamiselle
tänne Öljymäelle.
Ylistys on yksi päätehtävistämme.
Alkuaikoina monet arabit uskoivat korvausteologiaan,
ja monissa arabimaissa ei edes ollut uskovia.
Nyt kaikissa arabimaissa on kasvavia seurakuntia.
Olemme olleet mukana rohkaisemassa uusien seurakuntien syntyä.
Monet messiaaniset juutalaiset eivät aluksi pitäneet arabeista,
mutta sitten Jumala antoi heille rakkauden arabeja kohtaan.
Samoin monet arabit olivat Israelinvastaisia,
mutta Jumala otti sen heiltä pois.
Kun he alkoivat ymmärtää Jumalan liittoa Israelin kanssa,
he alkoivat puhua, kuinka täällä tulisi olla vain yksi valtio,
ja kuinka juutalaisten ja arabien tulisi ylistää Jumalaa yhdessä.
Monien elämät ovat muuttuneet.
Monet arabit arabimaissa puolustavat Israelia.
Eräs arabiveli, nimeltään Fifi, on kuin nykypäivän Ruut.
Hän on mooabilainen. Kun hän ensi kertaa kuuli Israelista,
hän juoksi ulos kokouksesta.
Jumala muutti hänet, ja nyt hän on kuin Ruut,
paitsi että hänellä on parta.
Hän sanoo: "Sinun kansasi on minun kansani,
sinun Jumalasi on minun Jumalani."
Viime vuonna hän kävi Israelin parlamentissa kertomassa
rakkaudestaan Israeliin.
He hämmästelevät tätä ja rohkaistuvat,
kun arabi seisoo näin vahvasti heidän rinnallaan.
Se antaa heille toivoa siihen, että ihmiset voivat muuttua.
Rauhasta on puhuttu niin kauan,
ja sitä on yritetty saavuttaa eri tavoin.
Kaikki yritykset ovat kuitenkin epäonnistuneet.
Tämä johtuu siitä, että aloitteet ovat perustuneet
humanistiseen ajattelutapaan, eikä Jumalan Sanaan.
Ainut asia, joka toimii, on Jumalan Sana.
Jumalan Sana on totuus, ja kun ihmiset uskovat Rauhan Prinssiin
ja Jumalan liittoihin, ja kun he kertovat hyviä uutisia,
ja kun useammat ihmiset muuttuvat, alamme lähestyä todellista rauhaa,
joka huipentuu Rauhan Prinssin tuloon.
Näyn ensihedelmät ovat jo tulleet näkyviin arabimaissa ja Israelissa.
Pidimme juuri ensimmäisen Jesaja 19 -konferenssin Israelissa,
johon tuli 120 israelilaisnuorta ja arabinuorta,
jotka kokoontuivat kuukausi sitten.
Tämä oli hienoa aikaa.
Haluamme järjestää tämän konferenssin kahdesti vuodessa
Israelissa.
Ensi viikolla tulee koko Lähi-Idän 24. tapaaminen.
Tällä kertaa painopisteenä on Daavidin majan jälleenrakentaminen.
Jokaisen kokoontumisen aikaan järjestämme rukousta
24/7 hotellihuoneissa.
Tämä koostuu 50 tunnin mittaisesta rukousvuorosta,
johon osallistuu ihmisiä Lähi-Idän eri maista.
Nyt Jumala on pannut alulle lisää ympärivuorokautisesti jatkuvia
rukousliikkeitä ympäri Lähi-Itää. Uskomme, että tällä on merkitystä.
Tiedämme, että sovinnonteko, seurakuntien perustaminen ja
juutalaisten ja arabien ystävyyssuhteet ovat osa kasvamista
ylistämään Herraa yhdessä.
Myös humanitaarinen apu on osa tätä silloin, kun siihen on tarve.
Jumala on kasvattamassa uskovien perhettä Lähi-Itään,
ja olemme nähneet, että monet Lähi-Idän arabijohtajat ovat
vahvemmin Israelin rinnalla kuin monet kristityt johtajat
länsimaissa.
8 vuotta sitten opetin ensimmäistä kertaa Jumalan liitosta Israelin kanssa
yhdessä näistä konferensseista.
Olin yllättynyt, kun arabijohtajat kysyivät,
miksi en ollut kertonut tätä aikaisemmin.
Ihmiset janoavat totuutta. Kiitos Herralle, että nämä ihmiset ovat
vapautuneet korvausteologiasta, ja nyt he seisovat Jumalan
ja Israelin rinnalla.
Tämä kehitys on hidasta ja tällä hetkellä vähäistä.
Tiedämme kuitenkin, että ensihedelmien Jumala on myös
kokonaisuuden Jumala.
Tiedämme, että tämä näky kasvaa, kunnes näemme Egyptin, Israelin ja
Assyyrian ylistävän Jumalaa yhdessä siunauksena koko
maailman keskellä.
Myös Psalmi 87 puhuu samasta asiasta.
Siinä sanotaan, että kaikki tämän alueen kansat
ylistävät Herraa yhdessä,
ja että Pyhä Henki muuttaa tämän maa-alueen,
kun arabit ja juutalaiset pyrkivät yhdessä sovintoon,
ylistävät, perustavat seurakuntia ja auttavat toisiaan.
Ihmisiä on tullut 225 kansakunnasta Israeliin
rukoilemaan kaikkien kansojen rukouskonferenssissa.
Rukoilemme myös heidän kansojensa puolesta, mutta keskitymme
Jesajan kirjan 19. lukuun, koska Jerusalem on maailman keskus.
Jeesus tulee hallitsemaan täältä käsin.
Rohkaisemme kansakuntia rukoilemaan ja
auttamaan taloudellisesti Jumalan suunnitelmien toteutumisessa.
Sodankäynti on tällä alueella niin intensiivistä,
että tarvitsemme rukousten "ilmavoimia"
tänne "maavoimien" tueksi Jerusalemiin.
Rukoustukenne takia asiat alkavat liikkua
ensihedelmistä koko satoon asti.
Tulee olemaan hienoa, kun Egypti, Israel ja Assyyria
ylistävät yhdessä Jumalaa ja kun arabit jättävät islaminuskon
ja ottavat vastaan Rauhan Ruhtinaan Jeesuksen,
ja kun juutalaiset löytävät sovinnon Jumalan ja arabien kanssa.
Mielestäni tämä on jännittävin asia,
mitä Jumala on tekemässä tällä planeetalla.
Jumala on jo tehnyt työtä kansakunnissa ja
tuonut ei-juutalaiset Jumalan valtakuntaan.
Tämän on tarkoitus aiheuttaa juutalaisissa mustasukkaisuutta.
Rukoilkaa, että Jumala koskettaa arabeja.
Arabit tulevat tekemään juutalaiset mustasukkaisiksi.
Tämä tapahtuu jo.
Kiitos teille kaikille esirukoilijoille,
jotka rukoilette Israelin ja arabien puolesta.
Jumala kuulee rukouksenne!
Jatkakaa taivaan porttien kolkuttamista ja uskokaa, että
Egypti, Israel ja Assyyria tulevat ylistämään Jumalaa yhdessä
siunauksena maailman keskellä.
Jeesuksen ensimmäiset opetuslapset olivat juutalaisia, jonka jälkeen
seurakuntaan alkoi liittyä ei-juutalaisia.
Oliko Israelin maassa messiaanisia juutalaisia jatkuvasti viimeisten
2000 vuoden aikana?
On surullista, ettei messiaanisten uskovien oleminen Israelissa ollut
jatkuvaa, erityisesti, jos puhutaan seurakunnista.
Juutalaisten uskovien ryhmiä oli tässä maassa
vain noin 400-luvulle asti.
Tämän jälkeen seurakunnat, joissa oli enimmäkseen juutalaisia uskovia,
hävisivät eri syistä.
400-luvulta lähtien 1800-luvulle asti
pääosin messiaanisia juutalaisia seurakuntia tai ryhmittymiä ei ollut.
Moderni herätys alkoi 1800-luvulla, ja tämä on jatkanut kehitystä
nykypäivään saakka.
Messiaanisista juutalaisista on käytössä monta nimitystä:
messiaaniset juutalaiset, juutalaiset Jeesukselle, ja
heprealaiset kristityt. Mitä termiä käytät?
On totta, että nimiä on paljon.
Nykyään on käytettävä alkuperäistä nimeä,
eli Jeesuksen opetuslapsi -nimeä.
Tämä on yksinkertaisin ilmaisu.
Messiaanisten juutalaisten keskuudessa
löytyy paljon eri suuntia.
Juutalainen, joka uskoo messiaaseen, on messiaaninen juutalainen,
vaikka hän uskoisikin valhemessiaaseen.
Ortodoksijuutalaisia, jotka uskovat Chabad-messiaaseensa,
Lubavitch-rabbiin, joka kuoli New Yorkissa 14-15 vuotta sitten,
heitäkin voidaan kutsua messiaanisiksi juutalaisiksi,
koska he uskovat johonkin messiaaseen.
Varmuuden vuoksi kutsun siis itseäni Jeesuksen juutalaiseksi
opetuslapseksi.
Israelissa on noin 120 seurakuntaa, ja 7 000-10 000 uskovaa.
Lukuun sisältyvät henkilöt, jotka esimerkiksi avioliiton kautta
liittyivät Jeesuksen uskovien juutalaisten seurakuntiin.
Me otamme ei-juutalaiset aviopuolisot lukuun,
koska mielestämme avioliiton kautta lapsetkin ovat juutalaisia.
Tämä on arvio lukumäärästämme.
Lukumäärämme on alle 1 prosenttia tämän maan asukasluvusta,
mutta olemme kuitenkin näkyvästi esillä valtion asioissa
ja tiedotusvälineissä.
Herätämme paljon kiinnostusta.
Onko Israelin valtio tunnustanut messiaaniset seurakunnat?
Surullista kyllä, valtio ei ole hyväksynyt juutalaisia, jotka
uskovat Jeesukseen.
Mutta olemme silti olemassa.
Todellisuus on voimakkaampi kuin laki.
Meidän seurakuntamme ovat kasvussa,
ja meillä on jo menossa toinen, kolmas ja neljäs sukupolvi
juutalaisuskovia Israelissa.
Vainotaanko heitä?
Jossain tapauksissa kyllä.
Ultraortodoksiset juutalaiset ovat hyökänneet Beersheban
ja Aradin seurakuntiin.
Nämä ovat kuitenkin poikkeuksia. Yleisesti ei voida puhua
järjestäytyneestä kansallisesta vainosta.
Tämä riippuu paikallisista tilanteista eri kaupungeissa.
On tosin totta, ettei meitä rakasteta täällä.
Juutalaisuuden silmissä näytämme pettureilta,
kuin olisimme jättäneet juutalaisen identiteettimme.
Se ei kuitenkaan ole totta.
Tiedämme varmasti, että juutalainen identiteettimme on jopa vahvistunut
Jeesuksen myötä.
Emme voi erottaa Uutta testamenttia Vanhasta testamentista,
jotka ovat liittyneitä yhteen.
Palvelemme Israelin armeijassa ja olemme osa Israelin yhteiskuntaa.
Mielestäni nuorten israelilaisten keskuudessa on alkanut esiintyä
enemmän avoimuutta juutalaisia uskovia kohtaan,
koska yhteiskuntamme on niin pluralistinen.
Uskovilla on ongelma maahanmuuttolain suhteen.
Maahanmuuttolaki takaa automaattisen Israelin kansalaisuuden kaikille
maailman juutalaisille, paitsi tietenkin jos he ovat rikollisia.
Maahanmuutto-oikeus kielletään kuitenkin Jeesukseen uskovilta
juutalaisilta, koska lakia tulkitaan niin,
että jos juutalainen kastetaan Jeesuksen nimeen,
hän menettää juutalaisuutensa. Tämä on tietenkin hölynpölyä.
Näin kuitenkin ajatellaan yleisesti Israelissa.
Me emme kuitenkaan ole kääntyneet pois juutalaisuudestamme,
vaan olemme pikemminkin tulleet kokonaisemmiksi juutalaisiksi.
Olemme jopa parempia juutalaisia, kuin monet maalliset juutalaiset,
jotka eivät usko ollenkaan Raamattuun.
Olemme siionistisempia kuin monet muut, koska
uskomme raamatulliseen siionismiin.
Raamatullinen siionismi on oleellinen osa uskoamme.
Emme voi vastustaa lakia.
Todellisuus kuitenkin puhuu vahvemmin.
Seurakuntamme kasvavat maahanmuuttolaista piittaamatta.
Minkälainen suhde messiaanisilla juutalaisilla on
ei-juutalaisiin seurakuntiin?
Jeesuksen juutalaiset opetuslapset haluavat säilyttää oman
identiteettinsä ja seurakuntansa, ja omat, heprean kielen kautta
saadut tulkintansa Raamatusta.
Joskus näyttää siltä, että Jeesuksen juutalaiset opetuslapset haluaisivat
erottautua kirkosta erottautumisen vuoksi.
Tästä ei ole kyse.
Haluamme kuitenkin säilyttää juutalaisen identiteettimme.
Emme halua muuttua ei-juutalaisiksi. Vuosisatojen ajan juutalaiset
uskovat pakotettiin luopumaan juutalaisesta identiteetistään.
Samoin emme halua juutalaistaa ei-juutalaisia uskovia.
Emme halua juutalaistaa ketään. Kaikille on oma kutsumuksensa.
Meitä ei saa ei-juutalaistaa, emmekä saa juutalaistaa ei-juutalaisia.
Jos kirkko ymmärtää tämän, odotan heidän kunnioittavan näitä
juutalaisia elementtejä, jotka ovat uudestisyntyneet seurakuntaan.
Voidaan sanoa, että tähän asti kristillinen ruumis on hengittänyt
vain yhdellä keuhkolla.
Heiltä puuttui juutalainen osa. Kirkko tarvitsee tätä juutalaista
perspektiiviä ymmärtääkseen itseään.
Mikä hengellinen merkitys on sillä, että Jeesukseen uskovat
juutalaisseurakunnat ovat syntyneet uudelleen?
Mielestäni tämä on merkittävää, koska juutalaisten seurakuntien
syntyminen ei itsessään ole tärkeää, vaan niiden tarkoitus on esitellä
tuore näkökulma Raamattuun juutalaisten silmien kautta.
Tämä on mielestäni profeetallinen kehitys.
Tämä on Herran aikaansaamaa.
Siksi uskon, että juutalaisilla uskovilla on tietty Herran antama
auktoriteetti, vaikkei heillä olekaan vuosisatoja kestänyttä
jatkuvaa pappijärjestystä eikä apostolista jatkuvuutta.
Meillä on silti profeetallinen auktoriteetti tulkita kirjoituksia
tuoreesta näkökulmasta.
Tämä on jatkaa jo alkanutta uudistusta.
Mielestäni tämä täyttää Paavalin profetian.
Hän sanoo, että kun Jumala tuo Israelin Jeesuksen luo,
tämä on kuin elämä kuolleista.
Jossain englanninkielisissä teksteissä tähän on laitettu
kysymysmerkki.
Mikä elämä kuolleista?
Mielestäni tämä on selvää, ja siinä pitäisi olla huutomerkki.
Herra todella nostaa juutalaiset kuolleista elämään,
ja modernit Jeesuksen juutalaiset opetuslapset ovat vain ensihedelmää
siitä, mitä Israelissa tulee tapahtumaan,
kun he ymmärtävät, kuka Jeesus on, ja surevat häntä.